**RAPORT CONDUCERE**

**PENTRU ANUL 2020**

**Capitolul I ”Informația referitoare la resursele umane”**

La data de 31.12.2020 numărul total al angajaților întreprinderii a constituit 143 persoane, 8 dintre care se află în concedii pentru îngrijirea copiilor.

- Sectorul administrativ constituie 29 persoane

- 17 angajați sunt implicați nemijlocit în sectoarele de producere aflate în galeriile subterane ale Intreprinderii (colecția de vinuri, depozitul produse finite, depozitul materiale și ambalaj, secția tratare și păstrare a vinurilor, centrul de producere al vinurilor imbuteliate și a vinurilor spumante).

 - 23 de angajați activează în cadrul sectorului agricol.

 - 17 angajati activează în sectoarele auxiliare (sectorul tehnic, secția gospodărie, cantina)

 - 23 persoane activează în Serviciul pază,

 - 11 persoane activiează în magazinele specializate.

 - În complexul de degustare și deservire a delegațiilor activează 15 persoane (ghizi, bucătari, chelneri, instrumentiști).

* Structura personalului în funcţie de vîrstă

|  |  |  |  |
| --- | --- | --- | --- |
| **Nr crt** | **Categorie de vârsta** | **Nr persoane** | **Pondere in totalul personalului(%)** |
| 1  | pana in 35 ani  | 21 | 16 |
| 2  | intre 35-45 ani  | 30 | 22 |
| 3  | intre 45-55 ani  | 31 | 23 |
| 4  | peste 55 ani  | 53 | 39 |
|  | T**otal**  | 135 | 100 |

Majoritatea absolută a specialiștilor de la întreprindere sînt profesioniști cu nivel înalt -mediu de pregătire şi cu experienţă de mulţi ani.

* Structura angajaților în funcție de studii:

|  |  |  |  |
| --- | --- | --- | --- |
| **Nr d/o** | **Nivel de calificare** | **Nr persoane** | **Pondere in totalul personalului (%)** |
| 1 | studii superioare | 39 | 29 |
| 2 | studii medii | 40 | 30 |
| 4 | muncitori necalificați | 56 | 41 |
|  | **Total** | **135** | **100** |

|  |  |  |  |
| --- | --- | --- | --- |
|  | **2018** | **2019** | **2020** |
| **Numărul mediu scriptic al angajaților** | **205** | **202** | **135** |
| Fondul de salarizare | 13 690 556.0 | 15 297 321.0 | 10 093 662.0 |
| Salariu lunar pe angajat | 5565.2 | 6310.8 | 6230.7 |

**Capitolul II ”** **Înformația privind membrii organelor de conducere și control ale întreprinderii”**

Consiliul de administrație a întreprinderii care a activat pe parcursul anului 2020 are următoarea componență:

1. Mihai Soțchi - Președinte Consiliului de administrație, director adjunct al Agenției Proprietății Publice,

2. Dina Roșca – Șeful Secției de coordonare și generalizare a politicilor bugetare din cadrul Ministerului Finanțelor,

3. Victoria Blanuța – Șef Secție modelare și prognozare economică din cadrul Ministerului Economiei și Infrastructurii,

4. Vasile Șarban - Șef Direcție Politici de producție, procesare și reglementare a calității produselor de origine vegetală din cadrul Ministerului Agriculturii, Dezvoltării regionale și a Mediului.

5. Goncear Viorica-consultant superior, Direcția administrare corporativă, metodologii și reglementări APP

**Capitolul III ”** **Situaţiile financiare anuale”**

Situațiile financiare anuale sunt anexate la raport.

**Capitolul IV ”Informația privind asistența financiară de care beneficiază întreprinderea”**

Pe parcursul anului 2020 ÎS CVC ”Mileștii Mici” nu a beneficiat de asistență financiară sau de garanții din partea Guvernului sau autorităților administrației publice locale.

**Capitolul V ” Rezultatele controalelor efectuate de către organele de control”**

|  |  |  |  |  |  |
| --- | --- | --- | --- | --- | --- |
| Data inspectării | Scopulinspectării | Organul de control | Abateri detestate | Abateri înlăturate la timp | Concluzii |
| martie 2020 | Supravegerea Producţie Alcoolice certificate pe schema N3 | Centrul Naţional de Verificare a Calităţii Producţiei Alcoolice | 0 | 0 | Întreprinderea păstrează dreptul de a produce vinuri conform schemei N3 |
|  decembrie 2020 | Audit de Supravegere | SRAC | 0 | 0 | Se menţine SMI conform ISO 9001 22000,14001, 18001 |
|  septembrie 2020 | Corespunderea activităţii întreprinderii cadrului normativ actual  | Agenţia Naţională pentru Siguranţa Alimentelor | 3 | 3 | Activitatea întreprinderii corespunde cadrului normativ |

**Capitolul VI ”Raportul conducerii”**

**I. Indicatorii financiari de performanță**.

Pe parcursul anului 2020 entitatea Combinatul de Vinuri de Calitate ,,Mileștii Mici” Î.S.a înregistrat **venituri totale** în valoare de 23 547 mii lei sau cu 52.1 % (100% - (23 547 / 49 167) mii lei\*100%) mai puțin față de anul precedent. Cota cea mai mare în totalul veniturilor revine veniturilor din vânzări (83.2%) (19 601 / 23 547 mii lei \* 100%), valoarea cărora la finele perioadei de gestiune a constituit 19 601 mii lei. Principalul gen de activitate desfășurat de entitate reprezintă producerea și comercializarea vinurilor din struguri, care aduce entității circa 85 % (16 706 / 19 601 mii lei \* 100%) din veniturile din vânzări. În dinamică s-a constatat o creștere a acestei cote cu 16.16 p.p. (85.2% – 69.04%) ca urmare a deciziei luate în vederea diversificării pieței de desfacere.

Serviciile de bază oferite beneficiarilor țin de deservirea turiștilor locali și străini, valoarea cărora la finele perioadei de gestiune a constituit 2 895 mii lei sau cu 80.3% mai putin față de anul precedent. Entitatea oferă servicii calitative și competitive, întreprinde măsuri pentru atragerea clienților prin diversificarea pachetelor turistice, organizează activități distractive, participară la expozițiile specializate naționale și internaționale, investește în aspectul sălilor de degustare, investește în infrastructura turistică și calificarea personalului de deservire.

**Veniturile** **din vânzări** generate de entitatea Combinatul de Vinuri de Calitate ,,Mileștii Mici” Î.S.în anul 2020 nu au fost suficiente pentru acoperirea tuturor cheltuielilor suportate de entitate, cauza principală fiind pandemia de COVID-19, în rezultatul căreia întreprinderea a intrat în șomaj tehnic pentru 4 luni, a fost sistată activitatea magazinelor specializate și deservirea turiștilor pentru cca 4 luni, iar după reluarea activității, a fost redusă considerabil capacitatea de deservire a turiștilor, urmând indicațiile Comisiei Naționale Excepționale Pentru Sanătate Publică. La sfîrșitul perioadei de gestiune profitul net a înregistrat valori negative de (-4 792) mii lei.

**Marja profitului brut**  a înregistrat valori negative. În anul 2020 aceasta a constituit 42,58 % reducîndu-se cu 4,3 % față de anul precedent. Dinamica nefavorabilă se explică prin faptul ca costul vînzărilor a crescut intr-un ritm mai rapid decît veniturile din vînzări.

**Marja profitului net** constituie cea mai bună metodă de diagnosticare a capacităţii globale a companiei de a obţine profit, dat fiind faptul că atât costurile şi cheltuielile, cât şi impozitul achitat sunt luate în calcul. La Întreprindere marja profitului net a înregistrat o valoare negativă (- 24,45%) în anul 2020 ceea ce reprezintă o diminuare cu (-33,37%) față de anul precedent. Diminuarea marjei profitului net a fost determinate de mărimea negativă a rezultatului din activitatea operațională și a rezultatului exceptional .

**Rezultatele financiare** înregistrate în perioada de gestiune nu au destabilizat poziția financiar[ a entității. Astfel, în structura patrimoniului controlat de entitate predomină imobilizările corporale, inclusiv mijloacele fixe, cota cărora la finele anului 2020 a constituit 33.85% din totalul activelor sau cu 0.01 p.p. mai puțin decât la finele anului precedent (Tabelul 1).

Descreșterea dată se explică prin nerealizarea procesului de renovare a potențialului tehnic existent în cadrul entității. Menționăm faptul, că aceasta este o condiție absolut necesară pentru diversificarea producției și desfășurarea cu succes a activității operaționale.

Un **aspect pozitiv** ce caracterizează modificările care au avut loc în structura patrimoniului entității constă în faptul că, datorită efortului depus de entitate, în dinamică s-a constatat reducerea cotei creanțelor curente de la 6.05 % la 4.47 % sau cu 1,58 p.p. Cu toate acestea, cota creanțelor curente încă rămâne destul de semnificativă, iar pentru încasarea acestora, au fost inițiate procese judicare și extrajudiciare.

*Tabelul 1*

**Structura activelor și surselor de finanțare a acestora**

|  |  |  |
| --- | --- | --- |
| **Indicatorii** | **Valoarea, lei** | **Pondrea, %** |
| **31.12.2019** | **31.12.2020** | **31.12.2019** | **31.12.2020** |
| Imobilizări necorporale | 189 455 | 155 767 | 0.13 | 0.12 |
| Imobilizări corporale | 48 236 929 | 45 397 274 | 33.86 | 33.85 |
| Investiții financiare pe termen lung | 183 500 | 33 000 | 0.13 | 0.02 |
| Creanțe pe termen lung și alte active imobilizate | 8 266 613 | 6 285 705 | 5.80 | 4.69 |
| Stocuri | 73 748 713 | 73 438 778 | 51.76 | 54.78 |
| Creanțe curente și alte active circulante | 8 623 218 | 5 986 806 | 6.05 | 4.47 |
| Investiții financiare curente | 0 | 0 | 0.00 | 0.0 |
| Numerar și documente bănești | 3 338 514 | 2 774 478 | 2.27 | 2.07 |
| **TOTAL ACTIVE** | **142 476 942** | **134 071 808** | **100.00** | **100.0** |
| Capital propriu | 124 797 307 | 118 353 699 | 87.59 | 88.28 |
| Datorii pe termen lung | 8 198 921 | 7 753 296 | 5.75 | 5.78 |
| Datorii curente | 9 480 714 | 7 964 813 | 6.65 | 5.94 |
| **TOTAL PASIVE** | **142 476 942** | **134 071 808** | **100.00** | **100.00** |

Poziția financiară la finele perioadei de raportare 2020 este caracterizată pozitiv și de acel fapt că Î.S.Combinatul de Vinuri de Calitate ,,Mileștii Mici” are un grad sporti de autofinanțare, ce denotă un nivel al independenței financiare a entității față de sursele împrumutate. Această concluzie rezultă din faptul că în structura surselor de finanțare (pasivelor), absolut și relativ, prevalează sursele proprii de finanțare.

Din punct de vedere al capacității de plată Î.S. Combinatul de Vinuri de Calitate ,,Mileștii Mici”, la finele anului 2020, dispune de active circulante suficiente pentru achitarea datoriilor curente. Această constatare este prezentată în Tabelul 2, din care se observă că nivelurile indicatorilor lichidității curente, lichidității intermediare și lichidității absolute sunt superioare nivelurilor recomandate, ceea ce permite de a constata că entitatea Combinatul de Vinuri de Calitate ,,Mileștii Mici” Î.S.nu se confruntă cu careva dificultăți aferente achitării datoriilor curente.

*Tabelul 2*

**Analiza indicatorilor de lichiditate ale entități**

**Combinatul de Vinuri de Calitate ,,Mileștii Mici” Î.S., puncte**

|  |  |  |  |
| --- | --- | --- | --- |
| **Indicatorii** | **31.12.2019** | **31.12.2020** | **Nivele recomandate** |
| Lichiditatea curentă | 9.03 | 11.24 | 2.00 – 2.50 |
| Lichiditatea intermediară | 1.25 | 1.19 | 0.70 – 0.80 |
| Lichiditatea absolută | 0.34 | 0.38 | 0.20 – 0.25 |

Situaţia setului de indicatori reprezentativi, în identificarea stării de echilibru financiar în cadrul IS Combinatul de Vinuri de Calitate „Mileștii Mici” este prezentată în continuare.

|  |
| --- |
| **INDICATORII ECHILIBRULUI FINANCIAR** |
| **Sumele sunt indicate in Lei**  |   |   |   |
|  | **2018** | **2019** | **2020** | **2020 faţă de 2019, +/-** |
| **Activul net contabil (ANC)** | 121 381 006.0 | 125 066 769.0 | 119 005 228.0 | *-* | *-6 061 541.0* |
| **Fondul de rulment (FR)** | 70 076 617.0 | 76 119 731.0 | 74 886 778.0 | *-* | *-1 232 953.0* |
| **Nevoia de fond de rulment (NFR)** | 69 603 092.0 | 73 160 679.0 | 72 112 300.0 | *-* | *-1 048 379.0* |
| **Trezoreria neta (TN)** | 473 525.0 | 2 959 052.0 | 2 774 478.0 | *-* | *-184 574* |

**Activul net contabil** reprezintă ecuaţia fundamentală a bilanţului şi redă averea netă a întreprinderii, respectiv activul neangajat în datorii. ANC al Întreprinderi în anul 2020 constituie 119 005 228 lei.

**Fondul de rulment** reprezintă realizarea echilibrului financiar la nivelul societăţii cu referire la respectarea **principiul parităţii maturităţilor**.

 Fondul de rulment al Intreprinderii în anul 2020 înregistrează valoarea de 74 886 778 lei. Această este suma cu care activele circulante depășesc datoriile curente, fapt ce denotă capacitatea Întreprinderii de a-și achita obligațiile de plată care vor deveni exigibile.

**Solvabilitatea** reprezintă capacitatea unei companii de a-şi onora obligaţiile faţă de partenerii de afaceri din activele sale.

Situaţia coeficienților solvabilității a I.S. Combinatul de Vinuri de Calitate „Mileștii Mici” este prezentată în următorul tabel:

|  |
| --- |
| **COEFICIENTII (RATELE) SOLVABILITATII**  |
| **(Toate valorile reprezintă Coeficienți)** |
|  | **2018** | **2019** | **2020** | **2020 faţă de 2019, +/-** |
| **Rata datoriilor** (<1) | 0.15 | 0.12 | 0.11 | *-* | *-0.01* |
| **Gradul de îndatorare** (<=2) | 0,02 | 0,03 | - | *-* | *-* |
| **Rata de solvabilitate** (<=1) | 6,46 | 8,06 | 8,9 | *0,84* | *-* |
| **Rata de acoperire a activelor imobilizate** | 7,1 | 6,9 | 6,7 | *-* | *-0,2* |

**Rata datoriilor** este un indicator general al îndatorării. Ea calculează proporţia în care activul total este finanţat prin datorii. Cu cât sunt mai multe datorii cu atât serviciul datoriei e mai mare şi presiunea asupra cash-flow-ului mai accentuată. Potrivit datelor, rata datoriilor este caracterizată de o descreştere în anul 2020 comparativ cu anul 2019 cu 0.01 unităţi ceea ce ne demonstrează o diminuare a datoriilor în cursul perioadei de raportare.

Un alt indicator al solvabilităţii - **gradul de îndatorare** măsoară volumul finanţării externe în raport cu cel al finanţării asigurate de proprietari. Cu cat valoarea sa este mai mare, cu atat afacerea depinde mai mult de creditorii săi, şi cu atât mai mare riscul asociat. In anul 2020 Întreprinderea nu a recurs la finanțări externe și anume la credite bancare.

**Valoarea ratei de solvabilitate** în anul 2020 este de 8,9 și semnifică faptul că Intreprinderea deține capacitate de a-și achita obligațiunile scadente sub un an.

 **Rata de acoperire a activelor imobilizate13**, care arată de câte ori valoarea activelor fixe nete acoperă suma datoriilor pe termen lung și înregistrează valori de 6,7 cu 0,2 mai putin față de anul 2019.

**II. Indicatorii nefinanciari de performanță, relevanți pentru activitatea entității**

Activitatea entității Combinatul de Vinuri de Calitate ,,Mileștii Mici” Î.S., desfășurată în anul 2020, este apreciată nu doar din punct de vedere financiar, dar și din perspectiva relației ei cu clienții, a proceselor economice interne care au loc în cadrul entității, precum și din punct de vedere al învățării și creșterii/dezvoltării. Aceste aspecte ale activității entității sunt apreciate utilizând un șir de indicatori nefinanciari de performanță, prezentați în Tabelul 3.

*Tabelul 3*

**Indicatorii nefinanciari de performanță, relevanți pentru activitatea entității**

**Combinatul de Vinuri de Calitate ,,Mileștii Mici” Î.S.**

|  |  |  |
| --- | --- | --- |
| Indicatori | Anul 2019  | Anul 2020 |
| Gradul de satisfactie a clientilor, puncte | 7.7 | 8 |
| Timpul de livrare a comenzii zile | 1-14 | 1-14 |
| Nr de imbunatatiri majore in procesul de productie | 3 | 3 |
| Gradul de implimentare a sistemului de audit intern % | 82 | 85 |
| Procentul angajatilor instruiti in managementul calitatii | 90 | 90 |
| Nr de reclamatii |  |  |

Notă:
• Gradul de satisfacție a clienților. În conformitate cu politicile interne ale entității IS ,,Combinatul de Vinuri de Calitate Mileștii Mici, evaluarea satisfacției clienților cu un punctaj între 6-8 reprezintă faptul că procesul de livrare a produselor a satisfăcut în mod corespunzător cerințele clienților. Acest punctaj a fost obținut prin livrarea produselor calitative clienților, oferirea consultanței necesare, posibilitatea verificării statutului cererii online și executarea comenzilor în termeni restrânși etc.;
• Gradul de implementare a sistemului de audit intern. Activitatea de audit intern în cadrul entității este organizată și desfășurată în conformitate cu politicile de audit intern elaborate și aprobate de entitate. În anul 2020 au fost întreprinse 8 misiuni de audit intern, prevăzute de Planul anual de audit intern, aprobat de Administratorul al entității. Obiectivele misiunilor de audit intern au
vizat: examinarea respectării ansamblului principiilor, regulilor procedurale și metodologice specifice; examinarea modului de organizare a activității entității; evaluarea sistemului de conducere și control al activității. Activitățile de audit intern se derulează sistematic și metodic, furnizând asigurarea obiectivă și consilierea managementului cu privire la nivelul de funcționalitate al activităților entității, în vederea diminuării riscurilor potențiale care ar putea afecta realizarea obiectivelor unității economice.
• Procentul angajaților instruiți în managementul calității. În cadrul sistemului de Management al Calității la Intreprindere a fost implementat Standardul ISO 9001:2015. Personalul de conducere al fiecărui departament al entității identifică nevoile de instruire și asigură îndeplinirea corespunzătoare a programelor de instruire pentru personalul din subordine. Coordonatorul Managementului Calității stabilește programul de instruire pe linia Managementului Calității pentru întreg personalul din subordine. Personalul entității care are sarcini specifice anumitor posturi este calificat în baza instruirii corespunzătoare. Datele referitoare la numărul persoanelor instruite sunt stocate la Departamentul resurse umane.

• Numărul de reclamații din partea agenților economici. Acest indicator apreciază calitatea livrărilor efectuate de către entitate. În anul 2020 nu s-au inregistrat reclamații din partea agenților economici ca urmare a măsurilor luate în vederea creșterii calității produselor comercializate.

**III. Perspectivele de dezvoltare ale entității**
Conform planului de dezvoltare a Întreprinderii, în următorii 2 ani sunt prevăzute următoarele:

1. Achiziționarea liniei noi de îmbuteliere a vinurilor liniștite, care va crește viteza de îmbuteliere de cca 3 ori.

2. Reutilarea parțială a secției de producere vinurilor spumante.

3. Construcția unei săli de restaurant, care va crește capacitatea de deservire a clienților de minim 3 ori.

4. Îmbunătățirea infrastructurii pentru deservirea turiștilor, diversificarea serviciilor turistice.

5. Utilarea sectorului agricol cu echipamentul necesar pentru prelucrarea viilor și terenului arabil, extinedrea suprafețelor agricole prelucrate.

6. Plantarea a 16 ha de vie.

**IV. Activitățile din domeniul cercetării și dezvoltării**

Activitatea de cercetare și dezvoltare a fost desfășurată în conformitate cu Planul de cercetare și dezvoltare aprobat în cadrul Consiliului de administrație al entității. Ca urmare, s-a stabilit că entitatea Combinatul de Vinuri de Calitate ,,Mileștii Mici” Î.S. va continua lucrările de cercetare în domeniul creării de noi produse a vinurilor de calitate. În aceste scopuri, pe parcursul perioadei de gestiune, au fost suportate cheltuieli în conformitate cu bugetul aprobat.

**V. Răscumpărarea părților sociale și a acțiunilor proprii.**

În anul 2020, în cadrul entității Combinatul de Vinuri de Calitate ,,Mileștii Mici” Î.S. **a fost** înregistrate tranzacții legate de vinzarea actiunilor detinute de Intreprindere in capitalul IM Glass Container Company in numar de 1505 actiuni către Vetropack Austria Holding AG.

**VI. Filialele entității.**

În perioada de gestiune, în conformitate cu statutul său, entitatea Combinatul de Vinuri de Calitate ,,Mileștii Mici” Î.S. nu dispune de filiale plasate pe teritoriul țări. În scopul satisfacerii necesităților populației cu vinuri de calitate, au fost instituite 5 magazine de firmă, activitatea cărora este gestionată de conducerea entității. Lista subdiviziunilor și unităților structural în interiorul acestora este prezentată în Tabelul 4.

Tabelul 4

**Lista și adresa subdiviziunilor și unităților tructural entității**

**Combinatul de Vinuri de Calitate ,,Mileștii Mici” Î.S. la finele anului 2020**

|  |  |  |  |  |
| --- | --- | --- | --- | --- |
| **Nr.** | **Denumirea subdiviziunii și unităților structurale** | **Sediul (adresa)** | **Codul subdiviziunii** | **Codul localităţii (CUATM)** |
| 1. | S. MILEȘTII MICI – Combinatul | r. Ialoveni,s. Mileștii Mici | 0001 | 5521 |
| 2. | Or. Ialoveni – Magazin de firmă | Or. Ialoveni, str. Alexandru cel Bun nr.80 | 0009 | 5501 |
| 3. | Mun. Chișinău, sector CENTRU, incusiv: | \* | 0007 | 0130 |
| 3.1. | Magazin de firmă Central | Mun. Chișinău, bul. Mitropolit Bănulescu-Bodoni nr.45 |  |  |
| 3.2. | Magazin de firmă nr.1 | Mun. Chișinău, str. V. Alecsandri nr.137 |  |  |
| 3.3 | Magazin de firma | Mun. Chișinău, str. Puskin nr.26 |  |  |
| 4. | Mun. Chișinău, sector CODRU | Or. Codru | 0008 | 0131 |

**VII. Principalele riscuri și incertitudini cu care se confruntă entitatea**.
În anul 2020 Î.S. Combinatul de Vinuri de Calitate ,,Mileștii Mici” s-a confruntat cu un șir de riscuri și incertitudini, cum ar fi:

1. riscul insolvabilității unor clienți (sau riscul comercial (de neplată)). Despre aceasta semnifică creșterea cotei creanțelor cu termenul de achitare expirat. Dacă la începutul anului 2020 cota creanțelor cu termenul de achitare expirat constituia 8,95%, atunci la finele anului 2020 – deja 18,54%. Pentru controlul riscului comercial (de neplată) și aducerea sa în zona tolerabilă, s-au luat următoarele măsuri:

• evaluarea bonității clienților prin verificarea înaintea încheierii contractului, pe multiple căi;

• dezvoltarea unei relații de loialitate din partea clienților prin întâlniri periodice pentru cunoașterea acestora și abordarea unei atitudini constructive;

• sistarea livrărilor până la lichidarea sumelor restante;

• constituirea provizioanelor pentru garanții acordate clienților;

• inițierea procedurilor judiciare și extrajudiciare de încasare a creanțelor.

1. riscul de schimb valutar. Entitatea ,, Combinatul de Vinuri de Calitate ,,Mileștii Mici” Î.S în anul 2020 a efectuat un șir de tranzacții economice în valută străină, fluctuațiile cursului de schimb reflectându-se atât în costurile materiei prime din import, cât și în prețurile la produsele vinicole la export.

Prin urmare în anul 2020 veniturile din diferențe de curs valutar au fost în valoare de 370 799 lei, în timp ce cheltuielile au fost în sumă de 370 718 lei. Impactul general al diferențelor de curs valutar generează venit de 81 lei.

1. Limitarea activițății operaționale, impusă de autoritățile centrale, în vederea combaterii pandemiei de COVID-19.

Pentru **controlul riscului** se monitorizează nivelul intrărilor de numerar previzionate din încasarea creanțelor comerciale, precum și nivelul ieșirilor de numerar previzionate pentru plata datoriilor comerciale și a altor datorii, acoperirea decalajului dintre încasări și plăți din credite; negocieri cu furnizorii privind prelungirea termenelor de plată.

**VIII. Protecția mediului și oportunitățile profesionale ale angajaților**.

Activitatea entității Combinatul de Vinuri de Calitate ,,Mileștii Mici” Î.S. în domeniul **protecției mediului** este desfășurată în conformitate cu prevederile legislației în vigoare (Legea nr. 86 din 29.05.2014 privind evaluarea impactului asupra mediului, Legea privind plata pentru poluarea mediului nr. 1540 din 25.02.1998, Legea privind protecția mediului înconjurător Nr. 1515 din 16.06.1993 etc.). Entitatea anual prezintă dările de seamă statistice și fiscale privind:

Protecția aerului atmosferic (nr. 1 — aer);

Utilizarea apelor (nr. 1 — gospodăria apelor);

Funcționarea sistemelor de alimentare cu apă și canalizare (nr.1 apeducte – canalizare);

Formarea și utilizarea deșeurilor (nr. 2 — deșeuri);

Plata pentru emisiile de poluanți, deversări și depozitarea deșeeurilor (EMPOLDEP19);

Taxele pentru resursele natural (TRN15).

Informația reflectată în aceste dări de seamă, precum și rezultatele controalelor efectuate de organele autorizate de stat semnifică respectarea cerințelor actelor de reglementare în vigoare în acest domeniu.

Din punct de vedere al **oportunităților** profesionale ale angajaților, este de menționat că, în cadrul entității Combinatul de Vinuri de Calitate ,,Mileștii Mici” Î.S., la moment nu dispune de angajați pe categorii de calificare. Angajații au salarii de funcții, cu excepția, muncitorilor din sectorul agricol, care activează în regim de muncă în acord (tarif / acord) și prestează servicii cu caracter necalificat.

Corespunderea profesională a **personalului administrativ** se caracterizează prin faptul că nivelul de calificare al fiecărui angajat corespunde funcției sale. În anul 2020, 5% din totalul personalului Combinatul de Vinuri de Calitate ,,Mileștii Mici” Î.S. și-au îmbunătățit calificările profesionale prin instruirea în cursuri și seminarii, precum și stagii.

Informația dezvăluită în raportul conducerii urmărește un singur obiectiv – de a completa conținutul situațiilor financiare cu informații necesare pentru a evalua corect activitatea entității.

Cu respect,

Viorel Garaz

Administrator